|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS** | Projektligj “ Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”  |
| **MINISTRIA UDHËHEQËSE**  | Ministria e Bujqësisë dhe Zhvillimit Rural |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm,  |
| **DIREKTIVË/RREGULLORE E BE-së** | Nuk ka përafrim me legjislacionin e BE-së |
| **PUBLIKIMET DHE STRATEGJITË E LIDHURA** | Strategjia Ndërsektoriale për Zhvillimin Rural dhe Bujqësor 2014-2020, miratuar me Vendimin e Këshillit të Ministrave nr.709, datë 29.10.2014 “Për miratimin e Strategjisë Ndërsektoriale për Zhvillimin Rural dhe Bujqësor 2014-2020”Strategjia e Mbrojtjes së Konsumatorëve dhe Mbikëqyrjes së Tregut 2020, miratuar me vendimin e Këshillit të Ministrave nr. 753, datë 16.9.2015, “Për miratimin e Strategjisë Kombëtare Ndërsektoriale për Mbrojtjen e Konsumatorit dhe Mbikëqyrjen e Tregut 2015 - 2020” |
| **DATA E KONSULTIMIT PUBLIK** |  |
| **DATA E VLERËSIMIT TË NDIKIMIT** |  |
| **A E KA SHQYRTUAR KRYEMINISTRIA VLERËSIMIN E NDIKIMIT?****NËSE PO, JEPNI DATËN E SHQYRTIMIT** | Ne proces |
| **NUMRI I VLERËSIMIT TË NDIKIMIT** | 2020 – MBZHR- Nr.7 |
| **TE DHËNA KONTAKTI****(EMRI, E-MAIL, NUMRI I TELEFONIT TË PERSONIT TË KONTAKTIT)** | Lauresha Grezda*e-mail*-i: lauresha.grezda@bujqesia.gov.al Entela Kola*e-mail*-i: entela.kola@bujqesia.gov.alArlinda Dede*e-mail*i:arlinda.dede@bujqesia.gov.al |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| Qëllimi është të rregullojë marrëdhëniet juridike midis Kultivuesit, Grumbullues-Përpunuesit Industrialë të duhanit dhe Prodhuesit të produkteve të Duhanit në Republikën e Shqipërisë në lidhje me regjistrimin dhe monitorimin e sipërfaqeve të mbjella, kontraktimin, përpunimin brenda vendit të duhanit të kultivuar, prodhimin, importin dhe eksportin e duhanit dhe produkteve të duhanit dhe kriteret për mbështetjen e brendshme nëpërmjet pagesave të drejtpërdrejta me qëllim formalizimin e tregut, nxitjen e prodhimit vendas dhe eksportitLigji Nr. 8691, datë 16.11.2000 “ Për prodhimin dhe tregtimin e duhanit dhe të cigareve i ndryshuar, ndonse është amenduar disa herë, për të zgjidhur problematikat specifike të kultivimit dhe tregtimit të duhanit si dhe formalizimin e tregut, përsëri ka rezultuar jo efikas në realizimin e këtij qëllimi. Nisur nga ky fakt si dhe nga kërkesat e të gjithë operatorëve formal të kësaj industrie, me urdhërin e përbashkët të Ministrit të Bujqësisë dhe Ministrit të Financave, nr. 108, datë. 25.03.2019 “Për krijimin e grupit të punës, për analizimin, shqyrtimin dhe pregatitjen e rekomandimeve për rregullimin e kultivimit, grumbullimit, shitjes dhe politikave fiskale, për duhanin dhe produkteve të tij në Republikën e Shqipërisë”. Mbi këtë bazë u krijua grupi i punës i përbashkët me përfaqësues të Ministrisë së Bujqësisë, Ministrisë së Financave, Drejtorisë së Doganave, Drejtorisë së Tatimeve, Agjencia e Duhan Cigareve, përfaqësues nga shoqatat e fermerëve, industria e duhanit, impurtuesit e duhanit si dhe konsulent të pavarur me detyrë analizën e situatës aktuale të kultivimit, grumbullimit, përpunimit dhe tregtimit të duhanit, shqyrtimin e ligjeve dhe akteve nënligjore që janë në fuqi, njohjen me praktikat më të mira rajonale si dhe përgatitja e rekomandimeve afatshkurtra, afatmesme dhe afatgjata për përmirësimin e situatës dhe në funksion të kësaj të përgatitet paketa me draft dispozitat ligjore dhe nënligjore që rregullojnë të gjithë problematikat e sipërcituara. Për procesin e hartimit të këtij projekt/ligji janë kryer konsultime me grupet e interesit kryesisht: Agjencinë Kombëtare të Duhan-Cigareve, Entin Shtetëror të Farave e Fidanëve, Autoritetin Kombëtar të Ushqimit, Shoqatën e Fermerëve “Dumreja” në Elbasan, Kompaninë grumbulluese dhe përpunuese “Seke” sha Elbasan, subjekteve “Philip Morris Albania”, “Japan Tabacco International”, “British American Tabacco”, “Agna Group”, “M&D”, “Sheldia-grup”, “Igla” shpk, fermerë, importues dhe eksportues të duhanit dhe produkteve të tij, bazuar në kriteret e përcaktuara në ligjin 146/2014 “Për njoftimin dhe konsultimin publik”.  |
| **OBJEKTIVAT***Cilat janë objektivat dhe efektet e synuara të propozimit?** Vendosje e rregullave për kultivimin, prodhimin dhe tregtimin e duhanit dhe produkteve të tij, me synim rritjen e prodhimit, formalizimin e tregut, nëpërmjet luftën ndaj tregtisë së paligjëshme dhe shtimin e të ardhurave në buxhetin e shtetit.
* Plotësimi i legjislacionit të marrëdhënieve të ndërsjella mes grumbullues-përpunuesit dhe kultivuesve, nëpërmjet kontratës së shkruar, individuale ose kolektive, prej vitit 2022.
* Pajisja e çdo fermeri në rolin e kultivuesit të duhanit me kartelën personale të konfirmuar zyrtarisht nga njësia përgjegjëse për bujqësinë në rajone, deri në vitin 2022.
* Vlerësim cilësor i duhanit dhe produkteve të tij sipas standardeve në fuqi.
* Parandalimi i tregtisë së paligjshme nëpërmjet krijimit dhe funksionimit të komisionit ad-hoc, duke filluar nga viti 2021.
* Shtimi i sipërfaqes dhe prodhimit të duhanit nëpërmjet mbështetjes financiare të drejtpërdrejtë për njësi prodhimi.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Për arritjen e objektivave të politikës janë shqyrtuar opsionet e mëposhtme:* Opsioni 0 (status quo): Nuk do të ndërhyjmë me ndryshim apo politikë të re;

Ky opsion nuk mund të konsiderohet, pasi ligji është pengesë në rregullimin e marrëdhënieve juridike midis Kultivuesit, Grumbullues-Përpunuesit Industrialë të duhanit dhe Prodhuesit të produkteve të Duhanit në Republikën e Shqipërisë , nuk mbështet regjistrimin dhe monitorimin e sipërfaqeve të mbjella, si dhe kontraktimin, përpunimin brenda vendit të duhanit të kultivuar, prodhimin, importin dhe eksportin e duhanit dhe produkteve të duhanit dhe kriteret për mbështetjen e brendshme nëpërmjet pagesave të drejtpërdrejta me qëllim formalizimin e tregut, nxitjen e prodhimit vendas dhe eksportitStatus quo-ja është një opsion i paqëndrueshëm, pavarësisht përmirësimeve që mumd të përmirësohet konsistencën e kuadrit ligjor të vendit dhe aq më pak të sektorit të Duhaneve. * Opsioni 1: Ndryshimi i ligjit ekzistues “Ligji Nr 8691 datë 16.11.2000 ”Për prodhimin dhe tregtimin e duhanit dhe të cigareve, i ndryshuar”;

 Problemet e hasura gjatë zbatimit të ligjit egzistues, duhen adresuar me qëllim eleminimin e të gjitha të metave dhe mangësive të vërejtura. duke qenë se do të kërkonte ndryshim të konsiderueshëm të këtij ligji, për të arritur objektivat e vendosura dhe harmonizimin me rregulloret e BE-së, që është edhe prioritet i Qeverisë Shqiptare në kuadër të anëtarësimit në BE. Ndryshimet do të preknin më shumë se 75% të ligjit ekzistues.* Opsioni 2: Hartimi i një ligji të ri “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”.

Ky opsion do të ishte një mundësi më shumë për integrimin e plotë të këtij sektori në rrugën e formalizimit dhe mundësimit dhe nxitjes së një konkurrence të ndershme ndërmjet prodhuesve të të gjithë niveleve si dhe t’u mundësonte fermerëve vendas të bëheshin pjesë e skemave të subvencionimit, si të Qeverisë Shqiptare. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.***Ndikimet ekonomike** të opsionit të preferuar do të përfshijnë kostot e drejtpërdrejta , pasi ky akt ligjor synon të bëje disa përmirësime të nevojshme në funksion të kërkesave të fermerëve që prodhojnë duhan, shtimin e konkurrencës në tregun e grumbullimit-përpunimit të duhanit si dhe krijimin e mundësisë për rritjen e eksportit, efekte këto të drejtpërdrejta për ekonomitë personale dhe të shtetit. Gjithashtu kushti për pajisje me kartë të fermerit kultivues synon të garantojë formalizmin e prodhimit të duhanit dhe shitjen e tij në treg, pasi ka prodhues informal të cilët prodhimin e tyre e destinojnë si duhan të grirë në treg.Efektet ekonomike të drejtpërdrejta sa i përket shpenzimeve buxhetore, pasi synohet subvencionim nga buxhetii shtetit nëpërmjet skemave e bashkëshoqëruar me të ardhura për fermerët e sektorit me qëllim rritjen e prodhimeve për vend e eksport, duke synuar zbutje e raportit import-eksport.Do të ketë gjithashtu edhe disa lloje ndikimesh *jo të drejtpërdrejta ekonomike*, që janë pa vlerë monetare të drejtperdrejtë në buxhet dhe konsistojnë në rritjen e përgjegjësisë së subjekteve që zhvillojnë aktivitetin e prodhimit dhe tregtimit të duhaneve, si rezultat i forcimit të kontrollit gjatë të gjithë zinxhirit, si dhe formalizimin e këtyre subjekteve. **Ndikimi mjedisor** i *drejtpërdrejtë ka* nga fakti se çdo fermer do të lejohet të mbjellë fidana duhani të prodhuara vetëm nga farat e certifikuara sipas përcaktimit të ligjit nr. 10416 datë 7.4.2011 “Për materialin mbjellës dhe shumëzues bimor”, të ndryshuar Sa më të shëndetëshme të jenë bimët dhe produktet bimore aq më pak produkte të mbrojtjes së bimëve do të përdoren, për t’i shëndetësuar ato, aq më pak mbetje të tyre do të kemi në produktet ushqimore dhe në mjedis.**Ndikimi Social** i *drejtpërdrejtë*  Fermerët që zhvillojnë veprimtarinë në fushën e duhaneve do të regjistrohen. Miratimi i këtij ligji do të çojë në uljen deri në reduktim të informalitetit në këtë fushë. Gjithashtu formlizimi i sektorit do të formalizojë edhe vendet e punës.Ndikim jo të drejtpërdrejtë do të ketë edhe tek konsumatori, për produkte më të sigurta dhe cilësore dhe shkallë më të lartë gjurmueshmërie, fakt që do të ndikojë në rritjen e shkallës së besueshmërisë te konsumatori. |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.***Analiza me shumë kritere e kryer për të tre opsionet** tregoi se opsioni 2, hartimi dhe miratimi i një ligjit të ri, “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”, është vlerësuar me më shumë pikë dhe ne e kemi zgjedhur atë si opsionin tonë të preferuar. Me opsionin e përzgjedhur do të bëhet e mundurrregullimi i marrëdhënieve juridike midis Kultivuesit, Grumbullues-Përpunuesit Industrialë të duhanit dhe Prodhuesit të produkteve të Duhanit në Republikën e Shqipërisë në lidhje me regjistrimin dhe monitorimin e sipërfaqeve të mbjella, kontraktimin, përpunimin brenda vendit të duhanit të kultivuar, prodhimin, importin dhe eksportin e duhanit dhe produkteve të duhanit dhe kriteret për mbështetjen e brendshme nëpërmjet pagesave të drejtpërdrejta me qëllim formalizimin e tregut, nxitjen e prodhimit vendas dhe eksportit. **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare, menjëherë pas miratimit të ligjit (kostoja në total në lek, çmimet aktuale, në terma nominalë):të rishikohet dhe rivlerësohet!**Për të llogaritur efektin financiar për të mbeshtetur financiarisht sipas percaktimit të nenit 27, pikat 1,2,3,4,5,6, , për të llogaritur fondin mbështetës duke e ndarë si fond të krijuar nga fondi i përgjithshëm i mbështetjes së drejtpërdrejtë për kulturat bujqësore dhe produktet blektorale të planifikuar në buxhetin e Ministrisë së Bujqësisë dhe Zhvillimit Rural, u morrën në konsideratë të dhënat e prodhimit të duhanit sipas regjistrave të kultivuesve dhe evidencave të deklaruara nga kompanitë e licencuara për grumbullim-përpunim duhani, për vitet 2018, 2019 dhe 2020 ( i pritshmi)**Të dhëna mbi sasitë e duhaneve të prodhuara në vitet 2018, 2019, 2020 ( i pritshmi)**

|  |  |  |  |  |  |
| --- | --- | --- | --- | --- | --- |
| Nr. |  | 2018 | 2019 | 2020 (i pritshmi) | Mesatarja tre vjeçare e prodhimit Ne kv |
| Sip Ha | Prodhimkv | Sip.ha | Prodhimkv  | Sip. ha | Prodhimkv |
| 1 | Duhan Orientale  | 460 | 6000 | 220 | 2450 | 285 | 4275 | 4240 |
| 2 | Duhane virxhinia Burley | 40 | 1200 | 40 | 1200 | 45 | 1450 | 1283 |
| 3 | **Duahne gjithsej**  | **500**  | **7200** | **260** | **3650** | **330** | **5725** | **5523** |

Pra mesatarja e tre viteve të fundit, e prodhimit të duhanit të kontraktuar është 5.523 kv Fondi i nevojshem sipas percaktimit të pikes 4 të nenit 27 (100 lek /kg) është si më poshtë:5.523 x 100 kg=552,300 kg x 100 lekë/kg = 55,230,000 lekë dhe për vitet e tjerë është parashikuar një trend rritës i sasive të duhanit.

|  |  |  |
| --- | --- | --- |
| **Viti 1** | **Viti 2** | **Viti 3** |
| **55,230,000** | **55,500,000** | **55,800,000** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?) çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është draftuar pas konsultave me grupet e interesit kryesisht: Agjencinë Kombëtare të Duhan-Cigareve, Entin Shtetëror të Farave e Fidanëve, Autoritetin Kombëtar të Ushqimit, Shoqatën e Fermerëve “Dumreja” në Elbasan, Kompaninë grumbulluese dhe përpunuese “Seke” sha Elbasan, subjekteve “Philip Morris Albania”, “Japan Tabacco International”, “British American Tabacco”, “Agna Group”, “M&D”, “Sheldia-grup”, “Igla” shpk, fermerë, importues dhe eksportues të duhanit dhe produkteve të tij, bazuar në kriteret e përcaktuara në ligjin 146/2014 “Për njoftimin dhe konsultimin publik”. Nisur nga ky fakt si dhe nga kërkesat e të gjithë operatorëve formal të kësaj industrie, me urdhërin e përbashkët të Ministrit të Bujqësisë dhe Ministrit të Financave, nr. 108, datë. 25.03.2019 “Për krijimin e grupit të punës, për analizimin, shqyrtimin dhe pregatitjen e rekomandimeve për rregullimin e kultivimit, grumbullimit, shitjes dhe politikave fiskale, për duhanin dhe produkteve të tij në Republikën e Shqipërisë”. Është krijuar grupi i punës i përbashkët me përfaqësues të Ministrisë së Bujqësisë, Ministrisë së Financave, Drejtorisë së Doganave, Drejtorisë së Tatimeve, Agjencia e Duhan Cigareve, përfaqësues nga shoqatat e fermerëve, industria e duhanit, impurtuesit e duhanit si dhe konsulent të pavarur me detyrë analizën e situatës aktuale të kultivimit, grumbullimit, përpunimit dhe tregtimit të duhanit, shqyrtimin e ligjeve dhe akteve nënligjore që janë në fuqi, njohjen me praktikat më të mira rajonale si dhe përgatitja e rekomandimeve afatshkurtra, afatmesme dhe afatgjata për përmirësimin e situatës dhe në funksion të kësaj të përgatitet paketa me draft dispozitat ligjore dhe nënligjore që rregullojnë të gjithë problematikat e sipërcituara.Për të përmbushur detyrat e përcaktuara në urdhërin e përbashkët u krijuan grupe të veçanta pune për të analizuar situatën aktuale dhe problematikat që lidhen me kultivimin, grumbullimin, përpunimin dhe tregtimin e duhanit si dhe nevojën e krijimit të një sistemi të plotë rregullator nga mbjellja deri në konsumin final. Mbi bazën e analizave të kryera nga grupi i punës u hartuan dhe rekomandimet përkatëse për të dy ministritë. Gjithashtu kërkesat të shoqatës së fermerëve “Dumreja” në Elbasan por jo vetëm, janë marrë parasysh dhe janë reflektuar në projektligj (pikën 4 të nenit 11 të këtij projektligji). |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të realizohen sipas përcaktimeve të dispozitave të projektligjit. Autoritetet përgjegjëse për çështjet e përcaktyura në projektligjin “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij” janë të njëjta me ato të përcaktuara në ligjin Nr. 8691, datë 16.11.2000 “ Për prodhimin dhe tregtimin e duhanit dhe të cigareve i ndryshuar, në fuqi:1. Institucioni përgjegjës për duhanin dhe produkteve të duhanit, Agjencia Kombëtare e Duhan Cigareve;
2. Institucioni përgjegjës për sigurinë ushqimore , Autoriteti Kombëtar i Ushqimit;
3. Institucionin përgjegjes për ekstensionin bujqësor në rajone, Agjencitë Rajonale të Ekstensionit Bujqësor;

Zbatimin e këtij ligji dhe akteve nenligjore e kryejnë edhe agjencite ligjzbatuese qëndrore dhe lokale dhe organet e tjera, në bazë të kompetencave të përcaktuar ne ligjet e posacme, e që do të jenë: 1. Inspektorët e tregjeve (njësive të qeverisjes vendore);
2. Inspektoriati i punës;
3. Drejtoria e Përgjithshme e Doganave dhe Drejtoria e Përgjithshme Tatimeve;
4. Inspektoriati shtetëror shëndetësor;
5. Policia e Shtetit;

Pagesa për mbështetjen e kultivuesve të duhanit do të kryhet, nga Agjencia e Zhvillimit Bujqësor dhe Rural.1. AZHBR

Institucioni përgjegjës për duhanin dhe produkteve të duhanit, kryen kontrollin e treguesve fiziko-kimik të produkteve të duhanit dhe vlerësimin cilësor të cigareve të pranishme në tregun shqiptar, regjistrimin e tyre dhe analizat laboratorike të tyre.Mbikqyerjen Inspektuese mbi zbatimin e dispozitave të këtij ligji e kryen Institucioni përgjegjës për sigurinë ushqimore me njësi të vecantë për duhanin, pra AKU.  |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# Historik

* *Jepni kontekstin e politikës*

Ligji Nr. 8691, datë 16.11.2000 “ Për prodhimin dhe tregtimin e duhanit dhe të cigareve i ndryshuar, ndonse është amenduar disa herë, për të zgjidhur problematikat specifike të kultivimit dhe tregtimit të duhanit si dhe formalizimin e tregut, përsëri ka rezultuar jo efikas në realizimin e këtij qëllimi. Nisur nga ky fakt si dhe nga kërkesat e të gjithë operatorëve formal të kësaj industrie, me urdhërin e përbashkët të Ministrit të Bujqësisë dhe Ministrit të Financave, nr. 108, datë. 25.03.2019 “Për krijimin e grupit të punës, për analizimin, shqyrtimin dhe pregatitjen e rekomandimeve për rregullimin e kultivimit, grumbullimit, shitjes dhe politikave fiskale, për duhanin dhe produkteve të tij në Republikën e Shqipërisë”. Mbi këtë bazë u krijua grupi i punës i përbashkët me përfaqësues të Ministrisë së Bujqësisë, Ministrisë së Financave, Drejtorisë së Doganave, Drejtorisë së Tatimeve, Agjencia e Duhan Cigareve, përfaqësues nga shoqatat e fermerëve, industria e duhanit, impurtuesit e duhanit si dhe konsulent të pavarur me detyrë analizën e situatës aktuale të kultivimit, grumbullimit, përpunimit dhe tregtimit të duhanit, shqyrtimin e ligjeve dhe akteve nënligjore që janë në fuqi, njohjen me praktikat më të mira rajonale si dhe përgatitja e rekomandimeve afatshkurtra, afatmesme dhe afatgjata për përmirësimin e situatës dhe në funksion të kësaj të përgatitet paketa me draft dispozitat ligjore dhe nënligjore që rregullojnë të gjithë problematikat e sipërcituara.

Për të përmbushur detyrat e përcaktuara në urdhërin e përbashkët u krijuan grupe të veçanta pune për të analizuar situatën aktuale dhe problematikat që lidhen me kultivimin, grumbullimin, përpunimin dhe tregtimin e duhanit si dhe nevojën e krijimit të një sistemi të plotë rregullator nga mbjellja deri në konsumin final.

Mbi bazën e analizave të kryera nga grupi i punës u hartuan dhe rekomandimet përkatëse për të dy ministritë.

Nga analizat e grupit të punës u konstatua sa më poshtë:

* Rreth 25-30% e e konsumit të duhanit është informal, nuk paguan taksa;
* Nëse këtë konsum informal, e konvertojmë në cigare të shitura nga furnizuesit formal, humbjet për buxhetin e shtetit llogariten rreth 30-50 milion euro në vit;
* Mungesa e politikave të vecanta dhe mospërfshirja në mbështetjen financiare me skema kombëtare nga viti në vit, është shoqëruar me ulje të ndjeshme të sipërfaqes së mbjellë me duhan.
* Mungesa e akteve ligjore dhe nënligjore eficente që rregullon marrëdhëniet mes kultivusve dhe grumbullues–përpunuesve vitet e fundit ka krijuar mjaft probleme për kultivuesit e duhanit veëanarisht ata të zonës së dumresë ne Elbasan të cilët kanë vite që nuk marrin pagesat respektive për duhanin e grumbulluar nga grumbullues – përpunuesit.
* Këto dhe shumë arsye të tjera që lidhen me zënien me punë të popullësisë në zonat me kushte të favorshme për kultivimin dhe prodhimin e duhanit dhe produkteve të tijë diktuan nevojën për përgatitjen e draft ligjit “Prodhimin, përpunimin dhe tregtimin e duhanit dhe të produkteve të tij”.

 Nga praktika e deritanishme e marrëdhënieve midis kultivuesve dhe grumbullues-përpunuesve të duhanit janë konstatuar mangësi dhe defekte të qënësishme, kryesisht në vlersimin real të cilësisë së duhanit dhe shlyrjes së vlerave sipas afateve kontraktuale.

Ky konstatim sjell nevojën e rregullimit të mardhënjeve kontraktuale ndërmjet fermerëve dhe kompanive grumbullues-përpunuese. Ky projekt ligj rregullon krijimin e garancisë bankare në masën 100% të vlerës së duhanit të grumbulluar, pajisjen e fermerëve me dokumentacion nga ana e grumbullues-përpunuesit për prodhimin e duhanit që mbahet në ruajtje në ambientet e grumbullues-përpunuesit dhe shlyerjen e detyrimit financiar jo më vonë se 30 ditë nga dita e blerjes së duhanit.

Këto kërkesa të shoqatës së fermerëve “Dumreja” në Elbasan por jo vetëm, janë marrë parasysh dhe janë reflektuar në projektligj.

Projektligji përcakton rregulla të qarta për kultivimin e duhanit duke sanksionuar në ligj lejimin e kultivimit të duhanit vetëm nëse fërmeri ka një kontratë me një grumbullues-përpunues, duke kontrolluar në këtë mënyrë terriorin e mbjellë me duhan.

Risi e këtij projektligji është parandalimi i tregtisë së paligjshme duke përcaktuar përgjegjësit për Ministrinë përgjegjëse për financën, Ministrinë përgjegjëse për bujqësinë dhe Ministrinë e Brendshme duke krijuar komisionin ad-hoc.

# Problemi në shqyrtim

* *Përshkruani natyrën e problemit.*
* *Identifikoni shkaqet e problemit.*
* *Përshkruani shtrirjen e problemit.*
* *Identifikoni grupet e prekura nga ky problem - qeveria / biznesi / shoqëria civile /*

 *qytetarët.*

* *Vlerësoni nëse problemi mund të trajtohet ose jo përmes një ndryshimi të politikave.*

Problemi lidhet me disa boshllëqe dhe paqartësi në ligjin aktual në lidhje kultivimin dhe tregtimin e duhanit të papërpunuar, grumbullim - përpunimin industrial, prodhimin edhe tregtimin e produkteve të tij në Republikën e Shqipërisë.

Problemi i shfaqur nga nevoja e rregullimit të mardhënieve kontraktuale ndërmjet fermerëve dhe kompanive grumbullues-përpunuese.

Projektligji përcakton rregulla të qarta për kultivimin e duhanit duke sanksionuar në ligj lejimin e kultivimit të duhanit vetëm nëse fërmeri ka një kontratë me një grumbullues-përpunues, duke kontrolluar në këtë mënyrë terriorin e mbjellë me duhan.

Grupet e interesit të prekura nga ky problem janë: Qeveria (Ministria, Agjencia Kombëtare të Duhan-Cigareve, Enti Shtetëror të Farave e Fidanëve, Autoriteti Kombëtar të Ushqimit, Shoqatat e Fermerëve) e cila është përgjegjëse për hartimin e politikave, strategjive dhe legjislacionit në fushën e kultivimin e duhanit.

Projektligji do të ketë efekte të drejtpërdrejta sa i përket shpenzimeve buxhetore, pasi synohet subvencionim nga buxhetii shtetit nëpërmjet skemave e bashkëshoqëruar me të ardhura për fermerët e sektorit me qëllim rritjen e prodhimeve për vend e eksport, duke synuar luftimin e informalitetit dhe zbutje e raportit import-eksport.

Zgjidhja e problemit behet vetëm përmes ndryshimit të politikave, pra me një ligj të ri pasi problemet e hasura gjatë zbatimit të ligjit egzistues, duhen adresuar me qëllim eleminimin e të gjitha të metave dhe mangësive të vërejtura, dhe duke qenë se do të kërkonte ndryshim të konsiderueshëm të këtij ligji, më shumë se 75% të ligjit ekzistues.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar*

 *problemin.*

* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndërhyrja me këtë ligj është e nevojshme për arsye vendosjen e rregullave të qarta për kultivimin e duhanit duke sanksionuar në ligj lejimin e kultivimit të duhanit vetëm nëse fërmeri ka një kontratë me një grumbullues-përpunues, duke kontrolluar në këtë mënyrë terriorin e mbjellë me duhan, si dhe duke synuar formalizimin e mëtejshëm të sektorit.

Përmes kësaj ndërhyrjeje qeveria do të arrijë: Plotësimin e legjislacionit të marrëdhënieve të ndërsjella mes grumbullues-përpunuesit dhe kultivuesve, nëpërmjet kontratës së shkruar, individuale ose kolektive, prej vitit 2022. Pajisjen e çdo fermeri në rolin e kultivuesit të duhanit me kartelën personale të konfirmuar zyrtarisht nga njësia përgjegjëse për bujqësinë në rajone, deri në vitin 2022. Vlerësimin cilësor i duhanit dhe produkteve të tij sipas standardeve në fuqi. Parandalimin e tregtisë së paligjshme nëpërmjet krijimit dhe funksionimit të komisionit ad-hoc, duke filluar nga viti 2021. Shtimin e sipërfaqes dhe prodhimit të duhanit nëpërmjet mbështetjes financiare të drejtpërdrejtë për njësi prodhimi.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në*

 *kohë.*

Politika e propozuar synon realizimin e objektivave si më poshtë:

* Vendosjen e rregullave për kultivimin, prodhimin dhe tregtimin e duhanit dhe produkteve të tij, me synim rritjen e prodhimit, formalizimin e tregut, nëpërmjet luftën ndaj tregtisë së paligjëshme dhe shtimin e të ardhurave në buxhetin e shtetit.
* Plotësimin e legjislacionit të marrëdhënieve të ndërsjella mes grumbullues-përpunuesit dhe kultivuesve, nëpërmjet kontratës së shkruar, individuale ose kolektive, prej vitit 2022.
* Pajisjen e çdo fermeri në rolin e kultivuesit të duhanit me kartelën personale të konfirmuar zyrtarisht nga njësia përgjegjëse për bujqësinë në rajone, deri në vitin 2022.
* Vlerësimin cilësor i duhanit dhe produkteve të tij sipas standardeve në fuqi.
* Parandalimi i tregtisë së paligjshme nëpërmjet krijimit dhe funksionimit të komisionit ad-hoc, duke filluar nga viti 2021.
* Shtimin e sipërfaqes dhe prodhimit të duhanit nëpërmjet mbështetjes financiare të drejtpërdrejtë për njësi prodhimi, prej vitit 2021.

#  Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë*

 *parasysh.*

* *Shpjegoni se si janë zgjedhur opsionet e renditura.*

***Gjatë analizës së kryer, janë shqyrtuar të tre opsionet:***

* Opsioni 0: (status quo): Nuk do të ndërhyjmë me ndryshim apo politikë të re;

Ky opsion nuk mund të konsiderohet, pasi ligji është pengesë në rregullimin e marrëdhënieve juridike midis Kultivuesit, Grumbullues-Përpunuesit Industrialë të duhanit dhe Prodhuesit të produkteve të Duhanit në Republikën e Shqipërisë , nuk mbështet regjistrimin dhe monitorimin e sipërfaqeve të mbjella, si dhe kontraktimin, përpunimin brenda vendit të duhanit të kultivuar, prodhimin, importin dhe eksportin e duhanit dhe produkteve të duhanit dhe kriteret për mbështetjen e brendshme nëpërmjet pagesave të drejtpërdrejta me qëllim formalizimin e tregut, nxitjen e prodhimit vendas dhe eksportit

Status quo-ja është një opsion i paqëndrueshëm, pavarësisht përmirësimeve që mumd të përmirësohet konsistencën e kuadrit ligjor të vendit dhe aq më pak të sektorit të Duhaneve. Mos ndërhyrja dhe ruajtja e status quo-së, do të çojë në mos zgjidhjen e probleme të hasura dhe përkeqësim të situatës.

* Opsioni 1: Ndryshimi i ligjit ekzistues “Ligji Nr 8691 datë 16.11.2000 ”Për prodhimin dhe tregtimin e duhanit dhe të cigareve, i ndryshuar”;

 Problemet e hasura gjatë zbatimit të ligjit egzistues, duhen adresuar me qëllim eleminimin e të gjitha të metave dhe mangësive të vërejtura. duke qenë se do të kërkonte ndryshim të konsiderueshëm të këtij ligji, për të arritur objektivat e vendosura dhe harmonizimin me rregulloret e BE-së, që është edhe prioritet i Qeverisë Shqiptare në kuadër të anëtarësimit në BE. Ndryshimet do të preknin më shumë se 75% të ligjit ekzistues.

* Opsioni 2: Hartimi i një ligji të ri “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”. Ky opsion do të ishte një mundësi më shumë për integrimin e plotë të këtij sektori në rrugën e formalizimit dhe mundësimit dhe nxitjes së një konkurrence të ndershme ndërmjet prodhuesve të të gjithë niveleve si dhe t’u mundësonte fermerëve vendas të bëheshin pjesë e skemave të subvencionimit, si të Qeverisë Shqiptare.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
	+ *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku*

 *është e mundur (shih aneksin 1/a për tabelën që mund të përdorni).*

* + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u*

 *nënshtrohen.*

* + *Tregoni sa të forta, të pavarura dhe të rëndësishme janë provat që mbështesin*

 *supozimet.*

* + *Tregoni se çfarë mund të pengojë realizimin e përfitimeve, të rrisë kostot ose të sjellë*

 *pasoja të papritura.*

* *Përmblidhni vlerësimin e opsioneve:*
	+ *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha o psioneve të analizuara krahasohen me njëra-*

 *tjetrën.*

* + *Paraqisni përllogaritjet më të mira të përgjithshme neto të ndikimit me vlerë monetare*

 *të përcaktuar për çdo opsion (shih aneksin 1/b për tabelën që mund të përdorni).*

***Grupet qe preken janë:***

* Institucioni përgjegjës për duhanin dhe produkteve të duhanit, Agjencia Kombëtare e Duhan Cigareve Shërbimi rajonal i mbrojtjes së bimëve
* Autoriteti Kombëtar i Ushqimit
* Drejtoria e Tatimeve
* Kultivuesi i duhanit
* Përpunues-grumbulluesit
* Agjencia për Zhvillim Bujqësor dhe Rural

***Ndikimet ekonomike***

Ndikimi është i drejtëperdrejtë tek subjektet që kryejnë aktivitete në lidhje me kultivimin e duhanit, pasi me shtimin e prodhimit do të ndikohet direkt në financat e këtyre subjekteve. Shtimi i sipërfaqes dhe prodhimit të duhanit, pasi do të subvencionohet, do rrisë të ardhurat e fermerit pasi prodhimi i garantuar që mblidhet nga grumbulluesi, rregullohet nga percaktimet ligjore se nuk ka mbjellje pa parakontraktim. Nga ana tjetër ndikim të drejtpërdrejtë do të kenë edhe bizneset , përpunues-grumbulluesit që merren me import/eksportin e duhanit. Nga ana tjetër zbatimi i të gjitha këtyre masave do të rrisë standardet dhe besueshmërinë e partnerëve ndërkombëtar, për hapjen dhe rritjen e eksporteve të bimëve.

Ky akt ligjor synon të bëje disa përmirësime të nevojshme në funksion të kërkesave të fermerëve që prodhojnë duhan, shtimin e konkurrencës në tregun e grumbullimit-përpunimit të duhanit si dhe krijimin e mundësisë për rritjen e eksportit, efekte këto të drejtpërdrejta për ekonomitë personale dhe të shtetit. Gjithashtu kushti për pajisje me kartë të fermerit kultivues synon të garantojë formalizmin e prodhimit të duhanit dhe shitjen e tij në treg, pasi ka prodhues informal të cilët prodhimin e tyre e destinojnë si duhan të grirë në treg.

Efektet ekonomike të drejtpërdrejta, do te jenë edhe sa i përket shpenzimeve buxhetore, pasi synohet subvencionim nga buxheti i shtetit nëpërmjet skemave e bashkëshoqëruar me të ardhura për fermerët e sektorit me qëllim rritjen e prodhimeve për vend e eksport, duke synuar zbutjen e informalitetit.

***Ndikimet mjedisore***

Objektivi është zhvillimi i një prodhimi bujqësor të qëndrueshëm dhe me cilësi, nëpërmjet zhvillimit të sektorit të duhanit duke synuar që çdo fermer do të lejohet të mbjellë fidana duhani të prodhuara vetëm nga farat e certifikuara sipas përcaktimit të ligjit nr. 10416 datë 7.4.2011 “Për materialin mbjellës dhe shumëzues bimor”, të ndryshuar .

Pajisja me leje mjedisi kërkon zbatimin e një sërë standardesh nga operatorët e biznesit përpara fillimit të aktivitetit por edhe ruajtjen e standardeve gjatë të gjithë periudhës së kryerjes së aktivitetit.

***Ndikimet sociale:***

Fermerët që zhvillojnë veprimtarinë në fushën e duhaneve do të regjistrohen, duke çuar në uljen deri në reduktim të informalitetit në këtë fushë. Gjithashtu formlizimi i sektorit do të formalizojë edhe vendet e punës.

Ndikim jo të drejtpërdrejtë do të ketë

***Ndikimet ekonomike***

Do të ketë gjithashtu edhe *disa lloje ndikimesh jo të drejtpërdrejta ekonomike*, që janë pa vlerë monetare të drejtpërdrejtë në buxhet dhe konsistojnë në rritjen e përgjegjësisë së subjekteve që zhvillojnë aktivitetin brenda territorit të Rrepublikës së Shqipërisë, në lidhje me duhanet e certifikuar per kultivim, duke rritur në këtë mënyrë sigurinë dhe ulur sadopak riskun në shëndetin e njeriut.

**Ndikimet sociale**

Në mënyrë jo të drejtpërdrejtë, projektligji ka ndikim tek konsumatorët, duke sjellë prodhime të sigurta dhe me një cilësi dhe gjurmueshmëri më të lartë.

Rritja dhe fuqizimi i bujqësisë në vend, por edhe zgjerimi i marrëdhënieve tregtare të vendit tonë dhe rritja e futjes së duhaneve në tregjet ndërkombëtare, kërkojnë një riorganizim të burimeve njerëzore aktuale dhe ndarje të mirë të detyrave dhe përgjegjësive. Kontrolli zyrtar kryhet gjithmonë nga institucione shtetërore buxhetore pasi është një kompetencë e cila nuk delegohet. dhe si e tillë ka varësi nga buxheti i shtetit. Risku që vjen nga kjo varësi është i ulët, pasi do ketë përparësinë që duhet lidhur me shëndetin e konsumatorit dhe numri i punonjësve aktual në agjencitë shtetërore të lidhura me duhanet nuk reduktohet.

* *Vlerësimi i opsioneve:*
* Vlerësimi i opsioneve nga grupi i punës për hartimin e projektligjit “ Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij” Opsioni 0 (*status quo)*: Nuk do të ndërhyjmë me ndryshim apo politikë të re, Opsioni 1: Ndryshimi i ligjit ekzistues “Ligji Nr 8691 datë 16.11.2000 ”Për prodhimin dhe tregtimin e duhanit dhe të cigareve, i ndryshuar”;
* dhe Opsioni 2: Hartimi i një ligji të ri “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij” , u krye duke bërë krahasimin midis opsioneve në bazë të analizës dhe krahasimit të ndikimeve që secila prej opsioneve të konsideruara mund të japë në realizimin e objektivave. Opsioni 0 nuk zgjidh problemet e hasura dhe për më tepër mund të çoj në përkeqësim të situatës. Opsioni 1 nuk zgjidh problematikat e konstatuara në një kohë më të shkurtër dhe me një kosto më të ulët, pasi Ndryshimet do të preknin më shumë se 75% të ligjit ekzistues. Opsioni 2 do të ishte një mundësi më shumë për integrimin e plotë të këtij sektori në rrugën e formalizimit dhe mundësimit dhe nxitjes së një konkurrence të ndershme ndërmjet prodhuesve të të gjithë niveleve si dhe t’u mundësonte fermerëve vendas të bëheshin pjesë e skemave të subvencionimit, si të Qeverisë Shqiptare.

Në përfundim të krahasimit dhe analizës së kryer u arrit në konkluzionin që paraqitja e projektligjit të ri do të jetë zgjidhja më optimale.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është hartimi i një ligji të ri “ Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”, bazuar në analizën me shumë kritere.

Opsionet që merren në konsideratë janë:

* Opsioni 0 (*status quo)*: Nuk do të ndërhyjmë me ndryshim apo politikë të re;
* Opsioni 1: Ndryshimi i ligjit ekzistues “Ligji Nr 8691 datë 16.11.2000 ”Për prodhimin dhe tregtimin e duhanit dhe të cigareve, i ndryshuar”;
* Opsioni 2: Hartimi i një ligji të ri “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”.

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

1. 1 **Përcaktimi i kritereve që tregojnë arritjen e objektivit** për të vendosjen e rregullave për kultivimin e duhanit, me qëllim arritjen e kërkesave dhe standardeve të tregut ndërkombëtar:
* Efektiviteti në realizimin 100% të rregullave të kultivimit të duhanit;
* Efektiviteti në realizimin 100% të kontrollit të cilësisë së verës dhe produkteve që rrjedhin prej saj.
* Efektiviteti i hartimit dhe zbatimit të standardeve nderkombëtare;
* Efektiviteti i regjistrimit të variteteve të duhanit;
* Shkalla e riskut të sigurisë dhe cilësisë së duhanit dhe produkteve që rrjedhin prej tij.
* Kostot efektive.
1. **Vendosja e peshës së kritereve sipas rëndësisë relative**
* Efektiviteti në realizimin 100% të rregullave të kultivimit të duhaneve 5.
* Efektiviteti në realizimin 100% të kontrollit të cilësisë së duhanit dhe produkteve që rrjedhin prej tij 5.
* Efektiviteti i hartimit dhe zbatimit të standardeve nderkombëtare 4
* Efektiviteti i regjistrimit të variteteve të duhanit 3
* Shkalla e riskut të sigurisë dhe cilësisë së duhanit dhe produkteve që rrjedhin prej tij 6.
* Kostot efektive 5.
1. Përcaktimi i **shkallës së performancës** nëpërmjet intervalit të pikëve nga 0 – 6.

**Vendosja e pikëve të opsioneve** përkundrejt secilit kriter sipas matricës së mëposhtme.

Matrica e performancës:

|  |  |  |  |  |
| --- | --- | --- | --- | --- |
| **Kriteret** | **Pesha****(Rëndësia relative)** | **Opsioni 0** | **Opsioni 1** | **Opsioni 2** |
| **Pikë** | **Vlera****(= Pesha x pikë)** | **Pikë** | **Vlera****(=Pesha x pikë)** | **Pikë** | **Vlera****(=Pesha x pikë)** |
| Efektiviteti në realizimin 100% të rregullave të kultivimit të duhanit | 5 | 0 | 0 | 2 | 10 | 5 | 25 |
| Efektiviteti në realizimin 100% të kontrollit të cilësisë së verës dhe produkteve që rrjedhin prej saj | 5 | 0 | 0 | 1 | 5 | 4 | 20 |
| Efektiviteti i hartimit dhe zbatimit të standardeve nderkombëtare | 4 | 1 | 4 | 2 | 8 | 4 | 16 |
| Efektiviteti i regjistrimit të variteteve të duhanit | 3 | 1 | 3 | 2 | 6 | 3 | 9 |
| Shkalla e riskut të sigurisë dhe cilësisë së duhanit dhe produkteve që rrjedhin prej tij. | 6 | 0 | 0 | 2 | 12 | 5 | 30 |
| Kostot efektive | 5 | 0 | 0 | 4 | 20 | 5 | 25 |
| **Pikët totale për secilin opsion** | **7** | **62** | **125** |

***Analiza me shumë kritere tregon se opsioni 2 (Hartimi i një ligji të ri “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”) është vlerësuar me më shumë pikë dhe ne e kemi zgjedhur atë si opsionin tonë të preferuar.***

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e*

 *politikës.*

* *Specifikoni të gjitha kërkesat e përputhshmërisë dhe të zbatimit.*

Ministria e Bujqësisë dhe Zhvillimit Rural, së bashku me Agjencitë Kombëtare të Duhan Cigareve, Autoritetin Kombëtar të Ushqimit dhe Ministrinë e Financave dhe Ekonomisë, pas miratimit të këtij propozimi.

Nuk konstatojmë aktualisht ndonjë pengesë në zbatimin e hartimit dhe miratimit të ligjit.

Gjatë zbatimit të projektligjit të propozuar, për të arritur qëllimet e politikës, do të ndërmerren masat e mëposhtme:

* Plotësimi me akte nënligjore i ligjit “Për kultivimin, grumbullimin, përpunimin, prodhimin dhe tregtimin e duhanit dhe të produkteve të tij”.
* Përcaktimi i rregullave shtesë për funksionimin të sektorit.
* Forcimi i kontrollit të duhaneve dhe produkteve që rrjedhin prej tij.
* Rritja e kapaciteteve të stafit inspektues, nëpërmjet përcaktimit të një programi të qartë trajnimi.
* Informimi i prodhuesve, importuesve dhe tregtuesve, për veprimtaritë e organizuara lidhur me sigurinë, cilësinë, efektshmërinë dhe parandalimin e rreziqeve nga zbatimi i masave të vendosura.
* Regjistrat zyrtar të operatorëve profesionistë, të administruar.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt*

 *tyre.*

Propozimi i këtij projektligji përmban elementë të rëndësishëm, për zbatimin e planit të punës, për sistemin e monitorimit dhe vlerësimit në zbatimin e ligjit, bazuar në problemet e konstatuara.

Indikatorët për të matur arritjen e objektivit janë si më poshtë:

* Shkalla e perceptimit të kultivusve të duhaneve, lidhuer me shtimin e sasive dhe parkontraktimet me perpunues-grumbulluesit
* Parandalimi i tregëtisë së paligjshme të duhaneve.
* Hartimi i legjislacionit që rregullon marrëdhëniet juridike midis Kultivuesit, Grumbullues-Përpunuesit Industrialë të duhanit dhe Prodhuesit të produkteve të Duhanit në Republikën e Shqipërisë;
* Monitorimi mbikqyrja e tregut te duhanit nga organet e sigurisë ushqimore dhe ato tatimore e të tjera ligjzbatuese.

**Raporti i vlerësimit të ndikimit - Shtojca2/a**

*Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  | 1 | 0.952835 | 0.907894 | 0.86573 | 0.824271 | 0.785394 | 0.748351 | 0.713055 | 0.649423 | 0.647378 |
| Kosto për buxhetin – një herë | 2.520.000 | - | - | - | - | - | - | - | - | - |
| Kosto për buxhetin – në vazhdim | 55.230.000 | 55.500.000 | 55.800.000 | 55.900.000 | 56.000000 | 56.000000 | 56.000000 | 56.000000 | 56.000000 | 56.000.000 |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  | *57,750,000* | *55,500,000* | *55,800,000* | *55,900,000* | *56,000,000* | *56,000,000* | *56,000,000* | *56,000,000* | *56,000,000* | *56,000,000* |
| **Kosto e zbritur në total** = Kosto në total x faktorin zbritës | *57,750,000* | *52,882,343* | *50,660,485* | *48,394,307* | *46,159,176* | *43,982,064* | *41,907,656* | *39,931,080* | *36,367,688* | *36,253,168* |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  | **454.287.967** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | -454.287.967 |

**Raporti i ndikimit të vlerësimit - Shtojca 2/b**

*Tabelë: Vlera aktuale neto në total e çdo opsioni*

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 397 | 0 |  |
| Opsioni 2 | 454 | 0 | 454 |

Grupi i punës dhe RIA: